JohanHeinsen/ENO huggingface dataset:
Nyeste Skilderie af Kiøbenhavn, 1809-06-20
Pastor Heyerdahl paa Toten 65 Stykker indenlandske Bjergarter, meest af Toten Omegn. 4 Fra Hr. Procuratour Beye paa Ringerige, en gammeldags Dolk og et par Pergamentsbreve. 5. Fra Madame Gundelach i Christiania, en Sølvstuffe med grenet Sølv.
Nyeste Skilderie af Kiøbenhavn, 1809-06-20
Den Norske Regjeringscommission har beskikket Secretairen ved den Kongelige Stiftsoverret i Christiansand. M. Langber, til Dispacheur for Kongeriger Norge, saalænge nærværende Tidsomstændigheder vare.
Nyeste Skilderie af Kiøbenhavn, 1809-06-20
Magistraten i Christiania har indkaldt de Matrosers Koner, der opholde sig der i Staden, tilat møde paa Raadstuen med Attester om deres Børns Antal, for at modtage den Understøttelse som efter Regjeringscommissionens Foranstaltning tilstaaes dem af deres Mands Hyre fra Martii Maaneds Begyndelse.
Nyeste Skilderie af Kiøbenhavn, 1809-06-20
Hr. Søren Wang i Christiania har med Fattigcommissionens Samtykke samlet Subskribentere til et lidet Fabrikanlæg, hvorved fattige Børn kunde, istedet for at tigge, faae Adgang til Underholdning og oplæres til at forædle Landets Producter. Den 9 Maji var Subskribtionen endnu ikke sluttet. - Ogsaa i Sjælland trænger man endnu paa mange Steder til Arbeidsanstalter især for Børn, og i Frederiksbergby, hvor der boer saa mange fattige Familier, kunde en saadan Jndretning, stiftet ved forenede Borgeres Samvirken, være af stor Nytte. Det er et høist ubehageligt Syn, hvert andet Skridt at støde paa Tiggere og Tiggerbonn i Frederiksbergalle og andre offentlige Spadsereveie, Fattigvæsenet har alt for store Udgivter og har liidt for meget ved Krigen, at det ene skulde kunne udrette Alt.
Nyeste Skilderie af Kiøbenhavn, 1809-06-20
J Adresseavisen falbydes et Ostindisk Scham for - 350 Rdlr., Fordum behøvede en Familie ikke mere til sin hele Bosætning.
Nyeste Skilderie af Kiøbenhavn, 1809-06-20
Hr. Clemens agter at stikke H. M. Kongens Portrait i Kobber efter Hr. Plods saa veltrufne Tegning.
Nyeste Skilderie af Kiøbenhavn, 1809-06-20
Aalborg d. 18 Junii. Den Engelske Magt, som bemægtigede sig den Danske Øe Anholt, skal have bestaaet af 560 Mand, understøttet af et Engelsk Orlogsskib, en Fregat a., der i længere Tid beskjøde Øen, førend de forsøgte Landgang. Den Danske Besætning udgjorde 100 Mand og 20 Artillerister. Den hertil indbragte Canonbaads Mandskab har udsagt: at de mindst ventede saasnart at betræde Dansk Grund. Deres egentlige Hensigt var kun et kort Krydstog af et Par Miles Distance fra den Engelske Fregat; imidlertid førte Tilfældet dem den kjække Capitain Wulffsen imøde, der hastig gjorde deres Haab om Fangst til intet. De Danske Embedsmænd paa Anholt skal have faaet Tilladelse at forlade Øen, deres Eiendom ufornærmet.
Nyeste Skilderie af Kiøbenhavn, 1809-06-20
Commissariernes Dom i Sagen anlagt paa Justitiens Vegne imod de Herrer Greve Schulin, Etatsraad de Coninck og Sognepræsten Rønne, &c. (Fortsat, see No. 67.) - Sagens 3die Post angaaer: 1) At de Tiltalte vedbleve deres Forretninger, uagtet den commanderende General ikke authoriserede dem dertil, efterat han derom var bleven vidende, og 2) At et Brev til bemeldte General, fra Grev Schulin, ikke synes at være skrevet med den Ærbødighed, som skyldtes hans Embeds Myndighed. - Hvad den første Punkt betræffer, da er det vel saa, at de af Generalens Svar kunde see, at han ikke billigede deres Foretagende, men da de derhos troede, at han havde misforstaaet dem, og da hans Misbilligelse grundede sig paa den Forudsætning, at Embedsmændene ikke havde forladt den Post, men disse, om de end ikke, i bogstavelig Forstand, havde forladt deres Post, dog virkeligen vare fraværende og der virkelig heller ingen paa deres Vegne vare tilstæde; da de Tiltalte tillige saae, at det vilde have ulykkelige Følger, om de afstod fra det, de havde begyndt, siden den engelske General havde sagt Etatsraad de Coninck, at han i dette Tilfælde vilde give sine Folk Lov til at tage selv, og da Justitsraad og Politiemester Nielsen, der var tilstæde, og saaledes bedst kjendte Forfatningen paa Amtet, forhen havde billiget deres Foretagende, saa er det undskyldeligt, at de vedbleve de begyndte Forretninger, og det kan ikke ansees som nogen Trodsighed, eller Ulydighed mod den commanderende General. De blive derfor i denne Punkt at frifinde. Henseende til 2den Punkt, da er det omhandlede Brev et Svar af Grev Schulin, dateret 27 August, paa den Beskeed, som den commanderende General havde meddeelt de Tiltalte paa deres Skrivelse af 22de samme Maaned, og skal egentlig være et Forsvar for Grevens og de øvrige Tiltaltes Handlinger. - Den paaankede Udladelse, at den, der af deres Opførsel vilde slutte, at de handlede mod de Pligter de skyldte Fædrenelandet, og mod den Eed, de havde svoret Kongen, maatte røbe Ondskab eller Dumhed, har Grev Schulin vel søgt at undskylde dermed, at det i Slutningen af Brevet hedder: Hr. Generalen vil svare mig, at De ikke har beskyldt mig, men blot i Almindelighed beklaget dem o. s.v., og at han altsaa ikke har meent Generalen, ligesom han og har erklæret, at det aldrig havde været hans Hensigt at fornærme ham; men da den Tone og Aand, hvori Brevet er skrevet, dog strider mod den Agtelse, han var Generalen, som høieste befalingsmand, skyldig, saa maae han blive at ansee med en passende Mulkt til Amtets Fattige. (Fortsættes.)¬
Nyeste Skilderie af Kiøbenhavn, 1809-06-20
J forrige Uge solgtes ved Auction paa Børsen Asiatiske Actier for 441 Rdlr. Stykket, foruden 3 pC. i Omkostninger.
Nyeste Skilderie af Kiøbenhavn, 1809-06-20
Banco betaltes i Dag paa Børsen med 300.
Nyeste Skilderie af Kiøbenhavn, 1809-06-20
Udenlandske Efterretninger. Under Artiklen Prag den 7de Junii hedder det i den Berlinske Avis, at Erkehertug Johans Corps, der er kommen fra Jtalien tilbage til Presburg, er 35 til 40,000 Mand stærk, og at Erkehertug Carl, efterat have faaet, deels ved Landværnet, deels ved den Ungerske Jnsurrection, af hvilken der først ganske nylig stødte 16,000 Mand til ham, er anseelig Forstærkning, har detacheret 20,000 Mand til Erkehertug Johans Corps. Det er saaledes nu 60,000 Mand stærk og vil atter kunne handle angrebsviis. Det er, hedder det i Berlin, Erkehertug Carls Hensigt, at lade Erkehertug Johan angribe den store fiendtlige Armee med sin hele Magt i Ryggen, medens Erkehertugen selv paa samme Tid søger at gaae ved Wien over Donau, hvorved den fiendtlige Armee, for ikke at komme imellem en dobbelt sild, vil tvinges til at tage en anden Stilling. – Fra den Østerrigske Hofler ved Wolkersdorf skrives under d. 6 Junii. Erkehertug Carl har paa den høire Donaubredde ladet anlægge en Broskandse, som Marchal Davousts Corps tre Gange har gjort et heftigt, men frugtesløst, Angreb paa. - Den Ungerske Jnsurrection iler at forstærke Hovedarmeen. 40,000 Mand ville om saa Dage staae paa Grændserne og forene sig med Erkehertug Johans Armee, der over Presburg staaer i Forbindelse med Hovedarmeen.
Nyeste Skilderie af Kiøbenhavn, 1809-06-20
Den Ungerske Nation har frivillig erklæret sig beredvillig til de største Opoffrelser. Ved Armeen her skeer Overflødighed og en glad Stemning.
Nyeste Skilderie af Kiøbenhavn, 1809-06-20
Augsburg d. 9 Junii. Efterat den Kgl. Bayerske Division Deroy efter gjentagne Fægtninger har maattet trække sig tilbage fra Tyrol og selv fra Stillingen ved Kufsten, var en Deel af samme rykket nærmere hen til München, for at dække denne Hovedstad. Tyrolerne trængte imidlertid frem i Gammel-Bayern og besatte adskillige Stæder. De skulle allerede d. 12 have været i Murnau, 6 Mile fra München. Jmidlertid føles nu de kraftigste Anstalter til at afværge denne Jnsurgenternes Fremtrængen. Divisionen Wrede vender i Jilmarcher tilbage fra Donau, for at agere i Foreninmed den Franske Gen. Beaumont, de Würtembergske og Badenske Tropper imod dem.
Nyeste Skilderie af Kiøbenhavn, 1809-06-20
Da Broen over Jun ved Hall, Volters og Schwas ikke saa hastig kunde istandsættes igjen og de Jndvaanere, der bleve opfordrede hertil, skjøde paa de afsendte Officierer, ja endog den Bayerske Oberst L. v. Gunther blev dræbt fra Rattenberg af, saa kunde Corpset ikke drage tilbage over de store Landeveie, men maatte paa den venstre Jun=Bredde gaae igjennem uvelsomme Bierge og Skove, medens de forstærkede Oprørere fra mange Puncter fyrede paa Tropperne. Jmidlertid ankom Corpset dog med et ringe Forlis til Kufstein, hvor det tog sin Stilling ved Rosenheim. Feldtm. L. v. Heller skal med et stort Armeecorps være gaaet ved Presburg over Donau og forene sig med Jnsurrectionstropperne. Man seer hver Daget nyt Slag i Møde. Siden Slaget ved Aspern er intet betydeligt forefaldet.
Nyeste Skilderie af Kiøbenhavn, 1809-06-20
Fra Paris hedder det, under d. 7 Junii, at Hovedqvarteret endnu d. 30 Maji var i Ebersdorf, at Armeen holder paa den venstre Bredde sine uovervindelige Værker besatte, at man vedbliver med Jver at arbeide paa Skibsbroer, at Russerne rykke frem i Gallizien, og at Østerrigerne trække sig tilbage for dem, uden at gjøre mindste Modstand. Da Voralbergske Jnsurgenter ere trængte frem til Kempten og man frygter for Memmingen.
Nyeste Skilderie af Kiøbenhavn, 1809-06-20
Østerrigernes officielle Bekjendtgjørelse om det blodige Slag d. 21 og 22 f. M. hedder det, at Fiendens Forlis har været meget betydeligt, at 1500 Mand og 2 Generaler bleve tagne til Fanger; at de fiendtlige Curasseer-Regimenter især have liidt; at det Østerrigske Forlis vel har været betydeligt, men ikke halv saa stort som det fiendtlige, og at de fleste Blesserede ere saa let saarede, at de snart ville kunne tjene igjen.
Nyeste Skilderie af Kiøbenhavn, 1809-06-20
J Journal de Soir paastaaes derimod, at Østerrigernes Tab har været 30,000 Mand, og at de Franskes langt fra ikke har været saa betydeligt (hvilket ogsaa maa være saa, da efter Franske Beretninger kun 30,000 Mand i det Hele kom over Donau.
Nyeste Skilderie af Kiøbenhavn, 1809-06-20
Den 16de Franske Bulletin indeholder intet Nyt af Betydenhed. Hert. af Auerstad har d. 3 Junii havt en Fægtning med en Division af 9000 Mand, som Østerrigerne havde henkastet paa den venstre Donaubredde, ligefor Presburg, og som havde retraucheret sig i Landsbyen Engerau. Landsbyen blev tagen med Storm, 1 Major, 8 Officierer og 400 Mand bleve tagne til Fange, Resten af Reg. Beaulien deels dræbt, deels saaret eller styrtet i Vandet. Hvad der blev tilovers af Divisionen maatte søge sin Redning paa en Øe, for at komme over Floden igjen. - Vicekongens Hovedqvarteer er i Odenburg (i Nedre-Ungern), Hert. af Ragusa er ankommen til Leybach, Mardonald er Herre over Grätz, hvis Citadelle, som giør Mine til at forsvare sig, han indslutter. - Donauen falder, men den vedvarende Hede lader befrygte, at den vil stige endnu engang.
Nyeste Skilderie af Kiøbenhavn, 1809-06-20
Det hedder, at Preussen, efter en Overeenskomst med Keiser Napoleon og Alexander, er tilstaaet Neutralitet.
Nyeste Skilderie af Kiøbenhavn, 1809-06-20
Hertugen af Bellune skal paa ny have angrebet og paa alle Puncter slaaet Gen. Cuesta, forfulgt ham til Lerrena (20 Mile fra Sevilla), som er bleven besat af de Franske Tropper, og man venter nu ogsaa at faae Sevilla. Cuesta skal have mistet en Arm. Han anstrænger sig nu for at forene sig med Hertugen af Jnfantados Corps.
Nyeste Skilderie af Kiøbenhavn, 1809-06-20
Livorno, d. 21 Maji. Med et Amerikansk Coffardiskib, som af en Fransk Caper er bleven opbragt til Civitavecchia, har man erholdt den Efterretning, at siden Embargens Ophævelse, en Coffardieslaade af 150 Skibe ligger seilfærdig i de nordre Amerikanske Havne, for at afgaae til de Spanske og Jtalienske Søepladser. Denne Nyhed har gjort et stærkt Jndtryk paa Handelspeculanterne her, som endnu besidde store Forraader af Colonialvarer, og forudsee, at deres Priis vil mærkeligen aftage, dersom disse Skibe lykkeligen ankomme til deres Bestemmelse.
Nyeste Skilderie af Kiøbenhavn, 1809-06-20
Den Stockholmske Rigstidende leverer Jndberetninger fra General Wrede, hvoraf erfares, at Russerne d. 15 Maji atter have begyndt Fiendtlighederne i Vesterbotten); at de ere gaaede over den endnu tillagte Sø langs med Kysterne, omringet alle de Svenskes Positioner og ere komne deres Hovedmagt i Ryggen; at Vesterbotten altsaa er at ansee for tabt, i det mindste til Umeaa-Elven. Som Hovedaarsager, hvorfor han ikke seer sig istand til at forsvare dette Land, anfører Generalen, at han har en 100 Mille lang allevegne tilgængelig Kost at dække; at der uden Skjærgaardsbaade ikke gives nogen Sikkerhed for Landet eller Magazinerne, da den eneste Landevei, som her gives, følger langs med Søkysten, og alt Forraadet ligger i aabne Havne, at Russerne bygge mange Canonbaade i Uleaaborg, Torneaa og langs med de Finske Kyster, og at de hvert Øieblik kunne naae enhver Punct af hans lange og svage Defensionslinie. D. 12 Maji stode 5000 Mand Russiske Tropper i Egnen af Piteaa og fik daglig Forstærkning. Den Svenske Gener. Cronstedt havde d. 16 sit Hovedqvarteer i Umeaa, 66 Mile fra Stockholm. *) Dette Landskab er 6 Mile langt, fra 14 til 17 Mile bredt og af 660 Miles Fladeindhold, har en Folkemængde af 52,550 Mennesker, og er fuldt af Elve, Jndsøer og Moradser. Marchal Lannes, som er død af sit Saar, skal sendes halsameret til Paris og høitidelig for des der, saaledes som det tilkommer hans høie Rang. Det er mærkeligt, at saaledes den første Marchal, der hidtil er død, ikke døde Straadød, Gjæst men paa Ærens Bane.
Nyeste Skilderie af Kiøbenhavn, 1809-06-24
Nyeste erie af Kjøb til en as Ros Ros Ras Sjette Aargang. No. 74. Udgivet og forlagt af J. Werfel, trykt i Kjøbenhavn, hos P. H. Höeckes Enke Løverdagen den 24 Junii, 1800.
Nyeste Skilderie af Kiøbenhavn, 1809-06-24
Anmeldelse af den Jakobsenske, til offentlig Skue, udsatte Konstsamling.
Nyeste Skilderie af Kiøbenhavn, 1809-06-24
Af Justitsraad BarensDe skjønne Konsters Forfatning i Danmark er for nærværende Tid i høi Grad sørgelig.
Nyeste Skilderie af Kiøbenhavn, 1809-06-24
Anmelderen skal her ikke angive alle Grunde for denne sin Paastand. Han har ved forskjellig Leilighed yttret Mening om, hvorfor hans Fædreland, endnu ikke kan kaldes Konstnernes Land, og hvad der for Regjering og Folk er at gjøre, naar især de skjønne Konster skulle bringes til at blomstre. Han bemærker her alene, at de nærværende Tider ikke ere, og ikke kunne være, Tider for Konst og Konstnere, og at en uheldig Skjebne hviler over den de skjønne Konsters Høiskole, fra hvilken hele Landet over, men fornemmelig til Haandværkere og Manufacturister, skal udbredes Øie for Orden, Kierlighed til, og Smag for de skjønne Konster, Fuldkommenhed og Skjønhed ved deres Arbejde, og praktisk Anviisning for Begyndere i Konsten.
Nyeste Skilderie af Kiøbenhavn, 1809-06-24
Det overlades til de Fattiges Venner at give for Entreen over den bestemte Betaling, 1 Mk. for hver Person.
Nyeste Skilderie af Kiøbenhavn, 1809-06-24
Skulde Anmelderen kjøbe Malerier for Staten, blev der endnu langt flere, hvis Udvandring til Fremmede han vilde forebygge. Han vilde vel ikke falde paa den for en lille Stat skadelige Grille, at samle paa et Stykke af enhver Mester; men han vilde samle hvad der var udmærket godt, og hvad der kunde tjene til at danne rigtig Konstfølelse hos Nationen, uden at spørge om hvem der har malet det. Malerier ere desuden ikke altid af den Mester, de gives udfor at være af, eller hvis Navn findes paa dem. At der ingen Værdie gives i Danmark, det han veed, vilde saaledes ikke bestemme ham til at sætte høi Priis paa No. 119. (Sluttes i næste No.)
Nyeste Skilderie af Kiøbenhavn, 1809-06-24
Jnden- og udenlandske Efterretninger.
Nyeste Skilderie af Kiøbenhavn, 1809-06-24
Indenlandske Efterretninger. Under 10 Junii d. A. er igjennem det Tydske Cancellie, udfærdiget et Patent, indeholdende en Udvidelse af den, Collegium Seniorum i Bremen under 13de Decbr. 1763 meddeelte Deklaration og Concession, angaaende Bjergningen af strandede Bremer Weser= og Søetønder, for Hertugdømmerne Slesvig og Holsteen. Dets Jndhold er følgende: Det er Hs. Maj. allerunderdanigst foredraget, at Collegium Seniorum i Bremen har ansøgt om, at den under 13de December 1763 samme meddeelte Declaration og Concession, i Henseende til strandede Bremer-Veser= og Søetønders Bjergning ogsaa maatte udvides til den forrige Storfyrstlige Andeel af Hertugdømmet Holsteen. Da Hs. Maj., for at befordre Skibsfarten paa Veseren, har funden for godt at bevilge denne Begjering, saa byder og befaler Allerhøistsamme: §. I. Den forommeldte, Collegium Seniorum meddeelte og i Hertugdømmet Slesvig, samt i den forhen saa kaldede Kongelige Andeel af Hertugdømmet Holsteen gieldende Concession, udvides herved til den forrige Storfyrstlige og fælleds Andeel af Hertugdømmet Holsteen. §. 2. De Bremer=Weser= og Søetønder, med tilhørende Kjeder, som maatte drive løs, og derefter af Hs. Maj. Undersaatter i Hertugdømmerne Slesvig og Holsteen bjerges i Søen eller paa Stranden, skulle i intet Tilfælde herefter ansees som strandet Gods. J. 3. Derimod skulle saadanne Tønder uopholdelig udleveres til den som ovenmeldte Collegium dertil befuldmægtiger, imod Erlæggelse af den i Stedet for Bjergeløn allerede forhen fastsatte uforanderlige Betaling, nemlig 5 Rdlr. i Guld for hver Tønde og fire Skilling for hvert Leed af de ved Tønden værende Kjeder. J. 4. Flere end disse Omkostninger maae ikke beregnes eller tages, naar Collegium som sædvanligt, selv lader Tønde og Kiede afhente, men i andet Fald bør Omkostningerne ved Tilbagebringelsen erstattes efter Billighed. §. 5. For end mere at befordre Tilbageleveringen af Bremer-Veser= og Søetønderne, ere samme betegnede med Navnet: Bremen, og med Stadens Vaaben som er en Nøgle. §. 6. Det paalægges alle Øvrigheder i Distrikterne ved Søe kysterne i Hertugdømmerne Slesvig og Holsteen, som en særdeles Pligt, ufortøvet at anmelde bemeldte Tønders Bjergning umiddelbart til foranførte Collegium, hvilket dog bliver paa sammes Bekostning. §. 7. Jkke allene den ovenmeldte Concession af 13de December 1763, men ogsaa Strand-Forordningen af 30te December 1803 dens § 26 og 37. blive ved dette Patent nærmere bestemte.
Nyeste Skilderie af Kiøbenhavn, 1809-06-24
Helsingøer, d. 28 Junii 1809. J Onsdags Aftes blev hertil indbragt et Amerikansk Brigskib, the Commerce kaldet, ført af Charles Otys, hjemmehørende i Boston og kommende fra Lissabon med en Ladning Viin, Citroner, Olie og Kork propper, destineret for amerikansk Regning til St. Petersborg. J Gaar og i Dag har han været under Forhør. Man siger, at hans Papirer ei skal være i den bedste Orden. Han har før været opbragt til Jylland, men er derfra, uden Frisindelses Dom frigivet igjen. To andre Amerikanske Skibe ere ligeledes indbragte hertil, men af Mangel paa rigtigt Sundhedspas lagte under Qvarantaine, og ere under det grønne Flag seilede op til Kjøbenhavn. – J Dag Morges er skudt meget stærkt ovre paa Svensk Side. Man formoder, at det enten var Battericexercits eller Canonprøver.
Nyeste Skilderie af Kiøbenhavn, 1809-06-24
Fra Altona skrives under d. 19 Junii, Ladningen af det under Engelsk Convoy fra Hull til Helgoland for Engelsk Regning bestemte Skib Anna, Capitain Parlevliet, der af den Danske Caper la Reciprocite, Capit. J. Lorenzen, er opbragt til Husum og er bleven prisdømt den 15 d. M. ved den Slesvigske Priseret, skal nu offentlig sælges. Den bestaaer af 23000 Pd. Water= og Mulettwist, for største Delen af et meget høit Numer; 2995 Pd. bleget Garn, 5 Kister Piques a 16 Stykker, og 1 Kiste Bomuldstrømper af fineste Sort. Auctionen er berammet til d. 10 Julii.
Nyeste Skilderie af Kiøbenhavn, 1809-06-24
J Flekken Lygumkloster i det Slesvigske er den 15 i d. M. opkommet en Jldsvaade, hvorved 56 Huse ere blevne lagte i Aske og Jndvaanerne satte i den beklageligste Forfatning. Hele Flekken bestaaer ikkun omtrent af 124 Huse, og følgelig er det næsten Halvparten, som er bleven et Offer for Luerne.
Nyeste Skilderie af Kiøbenhavn, 1809-06-24
Man vil vide, at de Engelske Krigsskibe, som for Øieblikket ligge i Beltet, oppebie en betydelig Handelsslaade, som ventes fra Østersøen, og som de skulle convoyere til Engelland.
Nyeste Skilderie af Kiøbenhavn, 1809-06-24
Af 6 Candidater, der i denne Maaned fremstillede sig til Latinsk juridisk Examen, erholdt 2 Caracteren Laudabilem og 4 Hand illaudabilem.
Nyeste Skilderie af Kiøbenhavn, 1809-06-24
Afdøde Boghandler Profts Veiviser, som siden 1784 uafbrudt er bleven fortsat, er for Aaret 180, nu udkommen fra hans Enkes Forlag. Den har indtil dette Aar været den eneste, og er endnu i dette Øieblik den bedste Veiviser, Kjøbenhavn eier. Dens Brugbarhed er denne Gang bleven forøget ved de tilføiede Forandringer og Rettelser bag i Bogen. Anmelderen troer, at denne Veiviser kunde gjøres endnu hensigtsmæssigere, dersom den i næste Aargang kunde blive forøget med alle de Studerendes Bopæle, som ligge paa Regentsen og de øvrige Collegier. Det vilde ikke optage megen Plads, og Nytten er temmelig indlysende.
Nyeste Skilderie af Kiøbenhavn, 1809-06-24
Madam Hadeler har solgt sit Huus paa Hjørnet af Kronprindsensgade og Pilestræde til de Herrer Bogholder Schiøtz og Herz Valentin for noget over 30,000 Rdlr.: en Sum, der, saalænge Kjøbenhavn har staaet, neppe er betalt for et Huus.
Nyeste Skilderie af Kiøbenhavn, 1809-06-24
Udenlandske Efterretninger. Den 11 Junii rykkede et Østerrigsk Corps, under Gener. Am Endes Commando, 12,000 Mand stærk, ind i Dresden. Der blev strax requiret Levnetsmidler i det mindste for dette Antal. De droge igjennem uveisomme Bjergegne uformærkt ind i det Sachsiske, og rykkede over Dippoldiswalde derind med 11 Canoner. Da dette Corps's Avantgarde kun bestod af nogle 100 Mand Jnfanterie, saa besluttede den i Egnen af Korbitz, 1 Miil fra Dresden, posterede Oberst Thielmann, der ved en Spions Efterretning havde ladet sig gjøre alt for tryg, og som var ubekiendt med Fiendens sande Styrke, at lade hiint lille Corps opbringe. Der opstod nær ved Freyberger Bom en Forpostfægtning, der foruroligede de der værende Østerrigere. Man afsendte et Corps fra Staden mod Sachserne, som en frisk ankommende Colonne Østerrigere tillige kom i Ryggen. Det Sachsiske 3000 Mand stærke Corps, som førte 16 Canoner, drog sig tilbage i Egnen af Wilsdruf (imellem Dresden og Nossen, besatte der en liden Skov og forsvarede sig der endnu den anden Dag. Sagens Udfald er endnu ubekiendt, men man paastaaer, at endnu et andet fiendtligt Den Corps skal have taget Veien til Leipzig. Østerrigske General har d. 7de udstædt en ProclaGamation, hvori han lover Sachserne, ikke at tage Gjengield for deres Adfærd i Bøhmen, dersom de opføre sig godt. – Førsten af Lockewitz er bleven udnævnt til Commandant i Dresden og alle Kgl. Casser ere blevne overleverede til den Østerrigske Jntendant. Ogsaa Leipzig, Freyberg, Meissen &c. ere blevne besatte af Østerrigske Tropper. Kongen har begivet sig fra Leipzig til Eisenach (i Thuringen), hvor ogsaa hele den Kongelige Familie ventes.
Nyeste Skilderie af Kiøbenhavn, 1809-06-24
Fra Leipzig til Eisenach er der bestilt 260 Heste for hver Station. – Et Rygte siger, at Erkehertug Ferdinands Corps, som har staaet i Polen, om faa Dage vil indtræffe i Sachsen.
Nyeste Skilderie af Kiøbenhavn, 1809-06-24
J et officielt Tillæg til den Praaske Tidende af 13 Junii berettes, at ogsaa i det Bayreuthske ventes Krigsoptrin, da den Østerrigske General Radivojevise, i Følge en Proclamation, som han har udstædt i sit Hovedqvarteer Thierheim (en liden Flekke i Culmbach, er med sit Armeecorps allerede rykket ind i denne Provinds. – Efter andre Beretninger hedder det, at det af den forrige Churførste af Hessen hvervede Mandskab befinder sig ved det Corps, der er rykket ind i Franken, og de under Hertugen af Brunsvig-Dels staaende Tropper ved det, der er rykket ind i Sachsen. Medens Østerrigerne saaledes udbrede sig i Sachsen og Franken, høres intet vigtigt fra deres eller de Franskes Hovedarmee ved Donau. Men der gjøres store Forberedelser til en frygtelig Kamp.